
LIETUVOS RESPUBLIKOS
SOCIALINĖS APSAUGOS IR DARBO MINISTRAS

ĮSAKYMAS
DĖL LIFTŲ PRIEŽIŪROS TAISYKLIŲ PATVIRTINIMO

2006 m. vasario 24 d. Nr. A1-61
Vilnius

Vadovaudamasi Lietuvos Respublikos potencialiai pavojingų įrenginių priežiūros įstatymo 5 straipsnio 1 punktu ir Lietuvos Respublikos Vyriausybės 2001 m. birželio 29 d. nutarimo Nr. 817 „Dėl Lietuvos Respublikos potencialiai pavojingų įrenginių priežiūros įstatymo įgyvendinimo“ 2.1.3 papunkčiu, 
tvirtinu Liftų priežiūros taisykles (pridedama). 



SOCIALINĖS APSAUGOS IR DARBO MINISTRĖ	VILIJA BLINKEVIČIŪTĖ


PATVIRTINTA
Lietuvos Respublikos socialinės apsaugos ir darbo ministro 
2006 m. vasario 24 d. įsakymu Nr. A1-61 
(Lietuvos Respublikos socialinės apsaugos ir darbo ministro  
2020 m. gegužės 12 d. įsakymo Nr. A1-401
redakcija)

LIFTŲ PRIEŽIŪROS TAISYKLĖS

 SKYRIUS 


.	Liftų priežiūros taisyklės (toliau – Taisyklės) nustato Potencialiai pavojingų įrenginių kategorijų parametrų sąrašo, patvirtinto Lietuvos Respublikos Vyriausybės 2001 m. birželio 29 d. nutarimu Nr. 817 „Dėl Lietuvos Respublikos potencialiai pavojingų įrenginių priežiūros įstatymo įgyvendinimo“, 2.5 papunktyje nurodytų liftų nuolatinės priežiūros ir jų techninės būklės tikrinimo reikalavimus. 
.	Taisyklės taikomos liftams – pastatuose ir statiniuose nuolat naudojamiems kėlimo įrenginiams su kabina, sustojančia nustatytuose lygiuose ir didesniu kaip 0,15 m/s greičiu judančia išilgai standžių vertikalių ar į horizontą daugiau kaip 15 laipsnių kampu pakreiptų kreipiamųjų arba išilgai fiksuotos trajektorijos, net kai juda neišilgai standžių kreipiamųjų, skirtiems kelti:
.	žmonėms;
.	žmonėms ir kroviniams;
.	tik kroviniams, jei nors vienas lifto kabinos matmuo yra didesnis už šiuos dydžius: grindų plotas – 1 m2, gylis – 1 m, aukštis – 1,2 m.
.	Taisyklėse vartojamos sąvokos:
.	Keleivinis liftas – liftas, skirtas žmonėms kelti;
.	Krovininis lydimasis liftas – liftas, kurio kabinoje įrengtas valdymo pultas ir kuris skirtas kroviniams su lifto palydovu, krovinį lydinčiais asmenimis kelti;
.	Krovininis nelydimasis liftas – išorinio valdymo krovininis liftas, skirtas tik kroviniams kelti;
.	Remontas – sulūžusių, susidėvėjusių ar dėl kitų priežasčių netinkamų naudoti dalių, mazgų keitimas ar taisymas, nekeičiant lifto techninių charakteristikų. Remontu nelaikomi modifikavimo darbai;
.	kitos Taisyklėse vartojamos sąvokos apibrėžtos Lietuvos Respublikos potencialiai pavojingų įrenginių priežiūros įstatyme, Lietuvos Respublikos darbuotojų saugos ir sveikatos įstatyme, Lietuvos Respublikos statybos įstatyme ir techniniame reglamente „Liftai ir liftų saugos įtaisai“, patvirtintame Lietuvos Respublikos socialinės apsaugos ir darbo ministro 1999 m. gruodžio 28 d. įsakymu Nr. 106 „Dėl techninio reglamento „Liftai ir liftų saugos įtaisai“ patvirtinimo“ (toliau – techninis reglamentas „Liftai ir liftų saugos įtaisai“). 
.	Taisyklės netaikomos:
.	liftams, specialiai sukonstruotiems ir pagamintiems kariniams ar policijos tikslams;
.	šachtų suktuvams (kėlimo įrenginiams);
.	vežimėliams, judantiems krumpliastiebiu.
.	Jeigu liftas įrengtas daugiau nei vienam savininkui priklausančiame gyvenamajame name ar kitos paskirties pastate, kuriame liftas yra butų ir (arba) kitų patalpų savininkų bendroji dalinė nuosavybė, lifto savininko pareigas, nustatytas Potencialiai pavojingų įrenginių priežiūros įstatyme ir Taisyklėse, vykdo:
.	bendrijos pirmininkas arba bendrijos valdybos pirmininkas, jei įsteigta butų ir kitų patalpų savininkų bendrija;
.	jungtinės veiklos sutarties dalyvių įgaliotas asmuo, jei sudaryta jungtinės veiklos sutartis;
.	butų ir kitų patalpų savininkų bendrosios nuosavybės administratorius, jei neįsteigta (likviduota) butų ir kitų patalpų savininkų bendrija arba nesudaryta (nutraukta) jungtinės veiklos sutartis.
.	Iki 2001 m. liepos 1 d. pradėtas naudoti liftas, jeigu jis po 2001 m. liepos 1 d. nebuvo modifikuotas, kaip nustatyta Taisyklių 7 punkte, turi atitikti įrenginių naudojimo ir priežiūros norminių teisės aktų, standartų, kitų techninių specifikacijų, galiojusių jį įrengiant, saugos ir sveikatos reikalavimus, atsižvelgiant į Taisyklių 10 punkto nuostatų taikymą. Liftas, įrengtas po 2001 m. liepos 1 d., turi atitikti techninio reglamento „Liftai ir liftų saugos įtaisai“ reikalavimus.
.	Taisyklėse lifto modifikavimu laikomi pakeitimai:
.	po kurių pasikeičia lifto vardinis greitis, vardinė apkrova, kabinos masė ar kabinos eiga;
.	jei keičiama:
.	durų spynos tipas;
.	valdymo sistema;
.	kreipiamosios arba kreipiamųjų tipas;
.	durų tipas arba papildomai įstatomos durys;
.	pavara (mechanizmas su varikliu, varantis ir sustabdantis liftą) arba varantysis skriemulys;
.	greičio ribotuvas;
.	kylančios kabinos greičio ribojimo įtaisas;
.	buferiai;
.	kiti saugos įtaisai.
.	Lifto mechanizmų, įtaisų ar detalių pakeitimas tokio paties tipo ir tokių pačių techninių charakteristikų mechanizmais, įtaisais ar detalėmis nelaikomas lifto modifikavimu.
.	Liftas, įrengtas vietoj kito lifto, laikomas nauju liftu ir tais atvejais, kai išsaugomos anksčiau naudotos kreipiamosios ir jų tvirtinimai. Toks liftas turi būti patikrintas techninio reglamento „Liftai ir liftų saugos įtaisai“ nustatyta tvarka.
.	Pasibaigus lifto gamintojo ar įrengėjo (toliau – įrengėjas) nustatytam lifto naudojimo laikui, o jeigu jis nenustatytas, po 25 metų nuo pirmosios lifto naudojimo dienos lifto savininkas turi sudaryti sutartį su akredituotąja potencialiai pavojingų įrenginių techninės būklės tikrinimo įstaiga (toliau – akredituotoji įstaiga) dėl lifto keliamų pavojų nustatymo ir rizikos vertinimo pagal Lietuvos standartą LST EN 81-80 „Liftų konstravimo ir įrengimo saugos taisyklės. Naudojami liftai. 80 dalis. Naudojamų keleivinių ir krovininių-keleivinių liftų saugos gerinimo taisyklės“ (toliau – standartas LST EN 81-80). Akredituotoji įstaiga, laikydamasi 1995 m. birželio 8 d. Europos Komisijos rekomendacijos 95/216/EB dėl naudojamų liftų saugos gerinimo ir atsižvelgdama į standarte LST EN 81-80 nurodytus pavojus, rizikas, jų prioriteto lygius, patikrina liftą, pateikia išvadą dėl būtinųjų priemonių lifto saugai gerinti ir šių priemonių įgyvendinimo terminų pagal standarte LST EN 81-80 nurodytus prioriteto lygius: nedelsiant (liftas pripažįstamas netinkamu naudoti), jei prioriteto lygis yra ypatingas; iki 5 metų – aukštas; iki 10 metų – vidutinis ir žemas.

 SKYRIUS


.	Lifto savininkas, prieš pradėdamas naudoti liftą pirmą kartą, turi sudaryti sutartį dėl jo techninės būklės tikrinimo su pasirinkta akredituotąja įstaiga ir, gavęs šios įstaigos išvadą, kad liftas yra tinkamas naudoti, saugus žmonių gyvybei, sveikatai ir aplinkai, užregistruoti jį Potencialiai pavojingų įrenginių valstybės registre (toliau – PPĮ registras) Potencialiai pavojingų įrenginių valstybės registro nuostatuose, patvirtintuose Lietuvos Respublikos Vyriausybės 2002 m. gegužės 9 d. nutarimu Nr. 645 „Dėl Potencialiai pavojingų įrenginių valstybės registro nuostatų patvirtinimo“, nustatyta tvarka. PPĮ registre neužregistruotą liftą naudoti draudžiama.
.	Lifto savininkas privalo turėti lifto techninių dokumentų bylą (pasą), kuri turi būti saugoma ir dokumentais, susijusiais su lifto priežiūra, pildoma visą lifto naudojimo laiką tol, kol jis bus perduotas atliekų tvarkytojui Lietuvos Respublikos atliekų tvarkymo įstatymo nustatyta tvarka. Lifto techninių dokumentų byloje (pase) turi būti šie duomenys ir dokumentai:
.	lifto įrengimo vieta (adresas) ir data (metai, mėnuo, diena);
.	lifto įrengėjo duomenys (juridinio asmens pavadinimas, teisinė forma, kodas ir buveinės adresas arba fizinio asmens vardas ir pavardė, asmens kodas (gimimo data, jeigu nėra asmens kodo), telefono ryšio numeris, el. pašto adresas ir deklaruotos gyvenamosios vietos adresas);
.	lifto saugos įtaisų gamintojų duomenys (juridinio asmens pavadinimas ir jo pateiktas veiklos arba buveinės adresas);
.	lifto savininko arba Taisyklių 5 punkte nurodytais atvejais pareigas, nustatytas Potencialiai pavojingų įrenginių priežiūros įstatyme, vykdančio asmens duomenys (juridinio asmens pavadinimas, teisinė forma, kodas ir buveinės adresas arba fizinio asmens vardas ir pavardė, asmens kodas (gimimo data, jeigu nėra asmens kodo), telefono ryšio numeris, el. pašto adresas ir deklaruotos gyvenamosios vietos adresas); 
.	lifto pradėjimo naudoti data (metai, mėnuo, diena);
.	lifto registravimo pažymėjimas ar užregistravimo PPĮ registre pažyma;
.	jeigu lifto savininkas fizinis asmuo pats neatlieka nuolatinės jo priežiūros, lifto priežiūros meistro vardas, pavardė, skyrimo pareigoms dokumento ar sutarties su nuolatinę lifto priežiūrą atliekančiu fiziniu asmeniu (pagal Taisyklių 13.2.2 papunkčio nuostatas) kopija;
.	lifto techniniai dokumentai:
.	lifto įrengėjo pateiktos lifto naudojimo ir techninės priežiūros instrukcijos (surašytos lietuvių kalba ar kita kalba, suprantama nuolatinę lifto priežiūrą atliekantiems darbuotojams) su schemomis ir brėžiniais, reikalingais liftui prižiūrėti, jam remontuoti, jo veikimui tikrinti ir gelbėjimo veiksmams atlikti; 
.	pagrindiniai lifto techniniai parametrai (tipas, vardinė apkrova, greitis, keleivių skaičius, eiga (kėlimo aukštis), sustojimų skaičius, kabinos ir atsvaro (balansinio svarmens) masė;
.	lynų, diržų ir (ar) grandinių arba hidraulinės sistemos charakteristikos;
.	lifto saugos įtaisų charakteristikos ir jų EB arba ES atitikties deklaracijos;
.	lifto įrengimo statinyje brėžiniai; 
.	lifto elektrinių, hidraulinių grandinių schemos;
.	lifto įrengėjo pateikta lifto EB arba ES atitikties deklaracija, jeigu liftas įrengtas po 2001 m. liepos 1 d. ir, jeigu taikytina, paskelbtosios (notifikuotosios) įstaigos išduotas atitikties įvertinimo sertifikatas; 
.	lifto techninės būklės tikrinimų išvados;
.	lifto keliamų pavojų nustatymo ir rizikos vertinimo dokumentai;
.	kiti su lifto priežiūra susiję dokumentai (vėliausiai atlikto izoliacijos ir įžeminimo grandinės vientisumo varžų matavimo protokolas, atliktų remontų ataskaitos, naudotų medžiagų, pakeistų konstrukcijų, lynų, įtaisų, detalių ar elementų žymenys, sertifikatai, avarijų tyrimo aktai, dokumentuoti duomenys apie gedimus, veikimo sutrikimus ir kiti su lifto priežiūra bei naudojimu susiję dokumentai);
.	jeigu atliktas lifto modifikavimas, projektiniai modifikavimo dokumentai.
.	Lifto savininkas:
.	nuolatinę lifto priežiūrą turi teisę atlikti pats, jeigu:
.	turi, jei jis yra fizinis asmuo, kvalifikaciją ar specialiųjų žinių ir įgūdžių, kaip nustatyta Reikalavimuose asmenų, atliekančių nuolatinę potencialiai pavojingų įrenginių priežiūrą, darbuotojų, pertvarkančių potencialiai pavojingus įrenginius, ir darbų su potencialiai pavojingais įrenginiais vadovų kvalifikacijai arba specialiosioms žinioms ir įgūdžiams, patvirtintuose Lietuvos Respublikos socialinės apsaugos ir darbo ministro 2017 m. birželio 29 d. įsakymu Nr. A1-333 „Dėl Reikalavimų asmenų, atliekančių nuolatinę potencialiai pavojingų įrenginių priežiūrą, darbuotojų, pertvarkančių potencialiai pavojingus įrenginius, ir darbų su potencialiai pavojingais įrenginiais vadovų kvalifikacijai arba specialiosioms žinioms ir įgūdžiams patvirtinimo“;
.	 yra, jei jis yra juridinis asmuo, paskyręs nuolatinei lifto priežiūrai atlikti darbuotoją (-us) (lifto priežiūros meistrą ir, jeigu reikia, vadovaudamasis lifto techniniais dokumentais, kitą (-us) nuolatinę priežiūrą atliekantį (-čius) darbuotoją (-us) (toliau – lifto elektromechanikas)), atitinkantį (-čius) Taisyklių 13.1.1 papunktyje nustatytus reikalavimus kvalifikacijai arba specialiosioms žinioms ir įgūdžiams;
.	 turi nuolatinei lifto priežiūrai atlikti reikalingą įrangą, prietaisus ir kitas darbui reikalingas priemones, nustatytas Lietuvos Respublikos socialinės apsaugos ir darbo ministro patvirtintame Būtiniausios įrangos, prietaisų ir priemonių, reikalingų nuolatinei potencialiai pavojingų įrenginių priežiūrai atlikti, sąraše;
.	yra apsidraudęs civilinės atsakomybės draudimu pagal Potencialiai pavojingų įrenginių priežiūros įstatymo 11 straipsnio 3 dalį;
.	jeigu pats neatlieka nuolatinės lifto priežiūros, turi sudaryti sutartį dėl nuolatinės lifto priežiūros:
.	arba su juridiniu asmeniu, kuris užtikrina Taisyklių 13.1.2–13.1.4 papunkčiuose nustatytų reikalavimų įgyvendinimą;
.	arba su fiziniu asmeniu, kuris atitinka Taisyklių 13.1.1, 13.1.3 ir 13.1.4 papunkčiuose nustatytus reikalavimus. 
.	Lifto savininkas užtikrina, kad:
.	vadovaujantis lifto techniniais dokumentais, Taisyklėmis, Potencialiai pavojingų įrenginių priežiūros įstatymu ir kitais teisės aktais, reglamentuojančiais darbuotojų ir kitų žmonių saugą ir sveikatą, aplinkos apsaugą, liftas būtų saugiai naudojamas ir palaikoma reikiama jo techninė būklė tol, kol jis bus perduotas atliekų tvarkytojui Atliekų tvarkymo įstatymo nustatyta tvarka ir išregistruotas iš PPĮ registro;
.	nuolatinę lifto priežiūrą atliekantys asmenys būtų aprūpinti visais šiai priežiūrai atlikti būtinais lifto techniniais dokumentais;
.	vadovaujantis lifto techniniais dokumentais, būtų sudarytas nuolatinės lifto priežiūros planas, kuriame turi būti nurodyti lifto patikrinimai, reguliavimai ir kiti nuolatinės priežiūros veiksmai, jų atlikimo terminai, ir kontroliuojamas jo vykdymas;
.	 būtų nustatyta lifto priežiūros žurnalo pildymo tvarka ir, jeigu lifto savininkas nėra fizinis asmuo, pats atliekantis nuolatinę lifto priežiūrą, būtų paskirtas už tai atsakingas asmuo; lifto priežiūros žurnale visą lifto naudojimo laiką chronologine tvarka būtų daromi įrašai apie nuolatinės priežiūros veiksmus, patikrinimų rezultatus, remontus (veiksmų turinys, atlikimo data ir juos atlikusio subjekto pavadinimas (jei jis – juridinis asmuo) ar vardas ir pavardė (jei jis – fizinis asmuo), avarijų, gedimų, veikimo sutrikimo atvejus, modifikavimus (data, pobūdis), techninės būklės tikrinimus ir kitus su lifto priežiūra susijusius veiksmus (veiksmų turinys, atlikimo data ir juos atlikusio juridinio asmens pavadinimas ar fizinio asmens vardas ir pavardė). Lifto priežiūros žurnalas turi būti saugomas lifto savininko ar sutarties dėl nuolatinės lifto priežiūros nustatyta tvarka;
.	lifto kabinoje, ant lifto valdymo jungiklių, pavaros mechanizmų, greičio ribotuvo, saugos ir avarinio iškvietimo įtaisų, durų užraktų, šachtos durų, pavaros ir skridinių patalpose pagal lifto techninių dokumentų reikalavimus būtų neištrinami užrašai, informacinės lentelės, ženklai, kad jie būtų lengvai įskaitomi ir suprantami;
.	lifto kabinoje būtų informacija apie naudojimosi liftu tvarką, avarinės tarnybos iškvietimo būdą, jeigu reikia, krovinių ir žmonių kėlimo reikalavimus ir nuolatinę lifto priežiūrą atliekančio asmens duomenys (juridinio asmens pavadinimas ir buveinės adresas arba fizinio asmens vardas ir pavardė, telefono ryšio numeris). Daugiabučiuose gyvenamuosiuose namuose esančių liftų kabinose neturi būti jokios su liftų naudojimu nesusijusios informacijos, pvz.: reklamos, tvarkaraščių ar pan. (toliau – reklama). Esant raštiškam lifto savininko sutikimui, visuomeninės paskirties pastatų liftų kabinose gali būti įrengiami reklaminiai stendai. Liftas, esantis pastate, kurio dalis yra daugiabutis gyvenamasis namas, o kita dalis – viešojo naudojimo pastatas, traktuojamas kaip daugiabučiame gyvenamajame name esantis liftas, jeigu jis naudojamas abiejose pastato dalyse. Reklamai skelbti skirti reklaminiai stendai turi būti projektuojami ir įrengiami, vadovaujantis lifto techniniais dokumentais ir Lietuvos standarte LST EN 81-71 „Liftų konstravimo ir įrengimo saugos taisyklės. Specialusis keleivinių ir krovininių liftų pritaikymas. 71 dalis. Vandalizmo aktams atsparūs liftai“ apibrėžtais saugos užtikrinimo principais, sąlygomis. Reklaminiai stendai turi būti saugūs (neturi kelti užkabinimo, pjovimo ar kito panašaus pavojaus, turi būti nedegūs, atsparūs atplėšimui, išardymui, dūžiui ar prapjovimui), nedaryti įtakos lifto veikimui, nepažeisti lifto konstrukcijų, elektros instaliacijos ir nekenkti aplinkai. Prieš pradedant naudoti liftą su įrengtu reklaminiu stendu, liftą turi patikrinti akredituotoji įstaiga, su kuria sudaryta sutartis dėl lifto techninės būklės tikrinimo, ir pateikti išvadą, ar liftas su šiuo reklaminiu stendu yra tinkamas naudoti, saugus žmonių gyvybei, sveikatai ir aplinkai. Jeigu akredituotoji įstaiga pateikia išvadą, kad liftas su šiuo reklaminiu stendu netinkamas naudoti ar nesaugus žmonių gyvybei, sveikatai ar aplinkai, reklaminis stendas turi būti pašalintas iš lifto kabinos ne vėliau kaip per 3 darbo dienas nuo šios išvados pateikimo dienos;
.	visą laiką, kol žmonėms, žmonėms ir kroviniams kelti skirti liftai yra prieinami keleiviams, būtų tinkamas dvipusio pasikalbėjimo ryšys tarp lifto kabinos ir dispečerinės ir (ar) avarinės tarnybos;
.	pavaros, skridinių patalpų ir šachtos duobės durys visuomet būtų užrakintos, šių durų raktai būtų visada prieinami nuolatinę lifto priežiūrą vykdyti paskirtiems asmenims, o prieigos prie šių durų būtų tvarkingos ir tinkamai apšviestos;
.	liftas būtų naudojamas tik turint akredituotosios įstaigos išvadą, kad jis yra tinkamas naudoti ir saugus žmonių gyvybei, sveikatai ar aplinkai;
.	lifto naudojimas būtų nedelsiant sustabdytas, jei akredituotosios įstaigos ekspertas, atlikdamas lifto techninės būklės tikrinimą, nustato arba jei nuolatinės lifto priežiūros metu nustatyta, kad liftas netinkamas naudoti, kelia grėsmę žmonių sveikatai, gyvybei, turtui arba gali įvykti avarija, ir, pašalinus nustatytus trūkumus, lifto naudojimas būtų atnaujintas Taisyklių nustatyta tvarka;
.	liftas nebūtų naudojamas, jeigu pažeisti Taisyklių 10, 11 ir (ar) 20 punktuose nustatyti reikalavimai bei 14.6 papunktyje nustatyti reikalavimai dėl netinkamo naudoti reklaminio stendo pašalinimo;
.	modifikuojant liftą, būtų įgyvendinti techniniame reglamente „Liftai ir liftų saugos įtaisai“ nustatyti esminiai saugos ir sveikatos reikalavimai ir, liftą modifikavus, būtų atitinkamai patikslinta lifto naudojimo ir techninės priežiūros instrukcija;
.	būtų pranešta apie lifto avariją ir su jo naudojimu susijusius nelaimingus atsitikimus, žalą aplinkai ar turtui, organizuotas avarijos padarinių lokalizavimas, likvidavimas ir avarijos tyrimas, vadovaujantis Potencialiai pavojingų įrenginių avarijų tyrimo nuostatais, patvirtintais Lietuvos Respublikos socialinės apsaugos ir darbo ministro ir Lietuvos Respublikos ūkio ministro 2006 m. rugpjūčio 4 d. įsakymu Nr. A1-232/4-306 „Dėl Potencialiai pavojingų įrenginių avarijų tyrimo nuostatų patvirtinimo“.
.	Nuolatinės lifto priežiūros veiksmai atliekami pagal nuolatinės lifto priežiūros planą ne rečiau kaip kartą per mėnesį, jeigu lifto įrengėjas nenustatė kitaip.
.	Liftų priežiūros meistras arba fizinis asmuo, atliekantis nuolatinę lifto priežiūrą:
.	vadovaudamasis lifto techniniais dokumentais, sudaro nuolatinės lifto priežiūros planą ir kontroliuoja jo vykdymą;
.	nuolatinę lifto priežiūrą atlieka pats arba, jei yra paskirtas lifto elektromechanikas (‑ai) pagal Taisyklių 13.1.2 papunktį, paveda lifto elektromechanikui (-ams), užtikrina, kad jis (jie) gautų visą informaciją, reikalingą lifto priežiūrai ir saugiam jo naudojimui užtikrinti, susipažintų su ja ir vykdytų nustatytus reikalavimus;
.	parenka lifto remontui reikalingas dalis ir darbo priemones;
.	pildo lifto techninių dokumentų bylą (pasą);
.	ruošia liftą techninei būklei tikrinti ir dalyvauja atliekant lifto techninės būklės tikrinimą;
.	nustatęs, kad dėl gedimo arba netinkamos techninės būklės liftas kelia pavojų žmonių gyvybei ar sveikatai arba gresia avarija, nedelsdamas sustabdo (išjungia) liftą, apie tai lifto savininko nurodytu būdu praneša lifto savininkui ir imasi priemonių nustatytiems lifto trūkumams pašalinti;
.	pagal kompetenciją vykdo kontrolės įstaigų nurodymus, organizuoja akredituotųjų įstaigų atliekamų techninės būklės tikrinimų arba nuolatinės lifto priežiūros metu nustatytų trūkumų šalinimą.
.	Jeigu nuolatinę liftų priežiūrą pavesta atlikti lifto elektromechanikui, jis, patikrinęs, sureguliavęs liftą ar atlikęs kitą nuolatinės lifto priežiūros veiksmą, turi padaryti atitinkamą įrašą lifto priežiūros žurnale. Nustatęs gedimą ar kitą priežastį, dėl kurios kyla grėsmė žmonių saugai, lifto elektromechanikas turi nedelsdamas lifto savininko nurodytu būdu apie tai informuoti lifto savininką ir (ar) lifto priežiūros meistrą.
.	Liftų dispečerinės pulte turi būti įgyvendinti standarte LST EN 81-28 „Liftų projektavimo ir įrengimo saugos taisyklės. Keleiviniai ir krovininiai liftai. 28 dalis. Keleivinių ir krovininių liftų nuotolinė pavojaus signalizacija“ nustatyti reikalavimai:
.	įrengtas dvipusis pasikalbėjimo ryšys su liftų kabinomis, užtikrinantis lifto keleiviams galimybę susisiekti su dispečerine;
.	saugos įtaisų suveikimo arba gedimo signalizacija;
.	pasikalbėjimo sistema su avarine tarnyba.

.	Lifto savininkas užtikrina, kad Taisyklių 20 punkte nustatytu periodiškumu ir atvejais akredituotoji įstaiga su ja sutartu būdu būtų pakviesta atlikti lifto techninės būklės tikrinimą, jos ekspertams būtų sudarytos sutartyje dėl lifto techninės būklės tikrinimo numatytos sąlygos patikrinimui atlikti ir pateikti Taisyklių 21 punkte nurodyti dokumentai. Akredituotoji įstaiga po patikrinimo dokumentus grąžina lifto savininkui.
.	Akredituotosios įstaigos ekspertas techninės būklės tikrinimą atlieka pagal akredituotosios įstaigos parengtas ir patvirtintas lifto techninės būklės tikrinimo procedūras, vadovaudamasis lifto įrengėjo pateiktais techniniais dokumentais ir Taisyklėmis. Jeigu lifto įrengėjas nenustatė kitaip, lifto techninės būklės tikrinimai turi būti atliekami:
.	prieš pradedant liftą naudoti pirmą kartą;
.	periodiškai atliekant:
.	dalinį techninį patikrinimą (toliau – DTP) ne rečiau kaip vieną kartą per 12 mėnesių;
.	pilnutinį techninį patikrinimą (toliau – PTP) su atskirų mazgų bandymu ne rečiau kaip vieną kartą per 36 mėnesius;
.	neplaniniais atvejais: po avarijos, gamtos reiškinių poveikio, konstrukcijų remonto naudojant suvirinimą arba po remonto, kurio metu pakeista lifto pavaros sistema, varantysis skriemulys, pakabos sistema, stabdymo sistema, kabina, kreipiamosios, saugos įtaisai ar valdymo sistema, prieš pradedant naudoti liftą po neįprastų prastovų (kai įrenginio laikymo sąlygos neigiamai paveikė techninę jo būklę) ar modifikavimo.
.	Lifto techninės būklės tikrinimą atliekančiam akredituotosios įstaigos ekspertui turi būti pateikti šie dokumentai:
.	lifto techninių dokumentų byla (pasas); 
.	lifto priežiūros žurnalas;
.	nuolatinę lifto priežiūrą atliekančių darbuotojų skyrimą pareigoms ir jų kvalifikaciją patvirtinantys dokumentai ar jų kopijos, jei taikomos Taisyklių 13.1.2 ar 13.2.1 papunkčio nuostatos; 
.	lifto savininko kvalifikaciją patvirtinantys dokumentai ar jų kopijos, jeigu lifto savininkas fizinis asmuo pats atlieka nuolatinę lifto priežiūrą;
.	sutartis dėl nuolatinės lifto priežiūros ar jos kopija, jeigu lifto savininkas pats neatlieka nuolatinės jo priežiūros;
.	civilinės atsakomybės draudimo sutartis ar jos kopija.
.	Atliekant lifto techninės būklės tikrinimą, turi dalyvauti lifto elektromechanikas, lifto priežiūros meistras arba kitas sutartyje dėl lifto techninės būklės tikrinimo nurodytas asmuo.
.	Prieš pradedant liftą naudoti pirmą kartą akredituotosios įstaigos ekspertas patikrina, ar liftas pažymėtas CE ženklu, ar pateikta lifto atitikties deklaracija, patikrina Taisyklių 21 punkte nurodytus dokumentus ir atlieka lifto PTP. Atliekant šį PTP, paskelbtosios (notifikuotos) įstaigos lifto atitikties vertinimo metu atlikti patikrinimai ir bandymai nekartojami, jeigu nuo šių patikrinimų ir bandymų praėjo ne daugiau kaip 12 mėnesių.
.	DTP metu akredituotosios įstaigos ekspertas turi patikrinti pateiktus dokumentus ir atlikti lifto techninę apžiūrą.
.	Tikrinant lifto techninius dokumentus, privaloma įsitikinti, ar:
.	tinkamai pildoma lifto techninių dokumentų byla (pasas);
.	sudaryta sutartis dėl lifto nuolatinės priežiūros, jei nuolatinę lifto priežiūrą atlieka ne pats lifto savininkas;
.	pildomas lifto priežiūros žurnalas;
.	paskirti tinkamos kvalifikacijos nuolatinę lifto priežiūrą atliekantys darbuotojai, jeigu taikomos Taisyklių 13.1.2 ar 13.2.1 papunkčio nuostatos;
.	yra lifto įžeminimo (įnulinimo) pereinamųjų taškų varžų ir laidininkų izoliacijos varžų matavimų protokolas.
.	Atliekant lifto techninę apžiūrą, turi būti patikrinta, ar:
.	elektriniai aparatai valdymo spintoje atitinka schemą ir yra tinkamai sutvarkyti;
.	nepažeistos įžeminimo (įnulinimo) grandinės mašinų patalpoje, šachtoje, ar varžos atitinka norminiuose teisės aktuose nurodytus dydžius ir ar yra varžų matavimo protokolas;
.	jis tinkamai įrengtas, paženklintas ir ar tinkamai veikia įvadinis įrenginys (liftų grupės įvadiniai įrenginiai);
.	tinkamai sutvarkytas suktuvas, ar ne per daug sudilęs lynų varantysis skriemulys, ar jo laisvumas nėra didesnis už leistiną, ar riebokšliai nepraleidžia tepalo, ar sutvarkyti ir patikimai veikia stabdžiai;
.	tinkamas mašinų patalpos, šachtos, kabinos ir sustojimo aikštelių apšvietimas;
.	tinkamai sutvarkytos pavarų, skridinių ir kitų patalpų durys, langai, sienos ir stogas;
.	tinkamai sutvarkytos šachtos durys, ar tinkamai sureguliuotos automatinės durų spynos ir elektriniai saugos aparatai;
.	tinkamai sureguliuota šachtos ir kabinos durų pavara ir sąveika tarp kabinos ir šachtos durų;
.	nepažeista kabinos ir atsvaro pakaba, hidraulinio cilindro tvirtinimas;
.	nepažeisti laikantieji ir greičio ribotuvo lynai;
.	tinkamai veikia greičio ribotuvas, ar nepažeista jo plomba, ar neišsidėvėjęs skriemulio griovelis;
.	tinkamai sureguliuoti gaudytuvai;
.	tinkamai sutvarkytas atsvaras, ar patikimai įtvirtinti atsvaro krūviai ir atsvaro šliaužės;
.	tinkamas kabinos ir atsvaro kreipiančiųjų įtvirtinimas, ar nejuda įdėtinės detalės;
.	matmenys nuo kabinos išorinės sienos iki šachtos sienos bei šachtos durų atitinka įrengėjo nustatytus matmenis;
.	tarpeliai tarp kreipiamųjų darbinių paviršių ir kabinos bei atsvaro šliaužių atitinka  įrengėjo rekomenduotinus;
.	tinkamai sutvarkyti ir nepažeisti buferiai, greičio ribotuvo įtempimo įrenginys;
.	nepažeisti kabinos ir šachtos aptvarai;
.	tiksliai sustoja kabina sustojimo aikštelėse;
.	tinkamai veikia lifto elektrinė schema;
.	tinkamai veikia dispečerizuotų liftų gedimo signalizavimo ir dvipusio pasikalbėjimo ryšio sistemos, ar pakankama garso kokybė;
.	naudojimosi liftu informacija pateikta lifto kabinoje; 
.	saugiai patenkama į pavarų, skridinių patalpą;
.	pavaros patalpoje, mechanizmų spintoje arba prie avarinio režimo ir bandymo įtaiso pulto yra instrukcija, ką daryti sustojus lifto kabinai netinkamoje padėtyje, kaip naudotis rankinio arba avarinio elektrinio valdymo įtaisais ir aikštelės durų atrakinimo raktu.
.	Akredituotosios įstaigos ekspertas, atlikdamas PTP, turi atlikti DTP procedūras  ir, esant teigiamiems tikrinimo rezultatams, atlikti mazgų, kurie liftui įprastai veikiant nenaudojami, bandymus. Šiuo tikslu ekspertas turi:
.	atlikti lifto statinį bandymą arba taikyti kitokį įvertinimo būdą, patikrintą praktikoje ir užtikrinantį ne mažesnį patikrinimo rezultatų patikimumą, pagal lifto įrengėjo ar tikrinamo saugos įtaiso gamintojo pateiktą rekomendaciją ir akredituotosios įstaigos patvirtintą tam liftų tipui taikomą bandymo procedūrą, siekdamas nustatyti, ar pakankamas lifto mazgų ir mechanizmų stipris, ar efektyviai veikia stabdžiai, ar patikimas pagrindinių lynų tvirtinimas, ar nepraslysta lynai varančiojo skriemulio grioveliuose ir ar tinkamai veikia apsaugos nuo perkrovos įtaisai. Statinio bandymo metu gali būti atliekama tokia procedūra: kabina, pastatyta apatiniame aukšte, apkraunama bandymo procedūroje nurodyta apkrova (tai galėtų būti apkrova, 25 proc. viršijanti vardinę apkrovą) ir 10 min. stebima, ar kabina nejuda žemyn;
.	jeigu lifto mazgai statinį bandymą išlaikė, atlikti lifto dinaminį bandymą arba taikyti kitokį įvertinimo būdą, patikrintą praktikoje ir užtikrinantį ne mažesnį patikrinimo rezultatų patikimumą, pagal akredituotosios įstaigos patvirtintą tam liftų tipui taikomą bandymo procedūrą, siekiant nustatyti, ar tinkamai veikia lifto suktuvas, stabdys, greičio ribotuvas, gaudytuvai, buferiai ir ar kabina tiksliai sustoja sustojimo aikštelėse.
.	Akredituotosios įstaigos ekspertas, atlikęs lifto techninės būklės tikrinimą prieš pradedant jį naudoti pirmą kartą, parengia jo registravimui PPĮ registre reikalingą lifto techninių dokumentų išrašą, kurį pateikia lifto savininkui.
.	Atlikęs lifto techninės būklės tikrinimą, akredituotosios įstaigos ekspertas dviem egzemplioriais parengia tikrinimo išvadą, kurioje nurodo, ar liftas tinkamas naudoti, saugus žmonių gyvybei, sveikatai ir aplinkai, taip pat išvadoje nurodo tikrinimo veiksmų rezultatus, atlikto tikrinimo datą (metai, mėnuo, diena) ir kito techninės būklės tikrinimo datą (metai, mėnuo, diena). Lifto kabinoje ekspertas pritvirtina neištrinamą žymą (lipduką) su kito tikrinimo data (metai, mėnuo). Vieną išvados egzempliorių saugo lifto savininkas, o kitą – akredituotoji įstaiga (šis egzempliorius gali būti saugomas elektronine forma). Akredituotosios įstaigos eksperto atliktų lifto techninės būklės tikrinimų išvadas lifto techninių dokumentų byloje (pase) savininkas turi saugoti visą lifto naudojimo laiką. 
.	Akredituotajai įstaigai nustačius, kad liftas netinkamas naudoti, nesaugus žmonių gyvybei, sveikatai ar aplinkai, lifto savininkas turi nutraukti lifto naudojimą ir užtikrinti, kad nustatyti trūkumai būtų pašalinti. Pašalinus trūkumus, turi būti gauta akredituotosios įstaigos išvada, kad liftas tinkamas naudoti, saugus žmonių gyvybei, sveikatai ar aplinkai, arba užtikrinta, kad liftas būtų perduotas atliekų tvarkytojui Atliekų tvarkymo įstatymo nustatyta tvarka. 

.	Dokumentai (įskaitant dokumentus, kuriuose yra asmens duomenų) saugomi Lietuvos Respublikos dokumentų ir archyvų įstatymo nustatyta tvarka Taisyklių ir Lietuvos vyriausiojo archyvaro nustatytais terminais. Duomenų subjektų teisės įgyvendinamos 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.
__________________________

